ROMÂNIA

JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăzi 29.07.2019, ora 900, în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local convocată prin Dispoziţia nr.111 /23.07.2019 a primaruluiinterimar d-l Horhat Pavel - Nelu. La şedinţă participă 10 consilieri locali din 10 consilieri în funcţie, totalul consilierilor Consiliului local Archiş fiind de 11.

La ședință participă d-l Alb Traian, d-l Puleac Loghin şi d-na Oancea Mirela din localitatea Groşeni.

La începutul ședinței d-l secretar Anta Gheorghe - Florin anunță necesitatea alegerii unui nou Președinte de ședință şi se solicită consilierilor propuneri, în acest sens.

D- l consilier Alb Dănuţ îl propune pe d-l Faur Pavel .

Nemaifiind alte propuneri se supune la vot propunerea făcută, cei 10 consilieri locali prezenţi sunt ,,pentru”, este adoptată HCL nr.44/29.07.2019, este ales Președinte de ședință d-l consilier Faur Pavel.

În continuare, d-l Horhat Pavel - Nelu, primarul interimar al comunei, urmare a două adrese primite de la R.P.L. Ocol Silvic Dumbrava R..A. , propune suplimentarea Ordinii de zi cu următoarele proiecte de hotărâre: Proiect de hotărâre privind aprobarea devizului pentru partida ce se exploatează în regie ocol, producţia anului 2019 - P732 / lg, ua 31A, 71 ABG, volum 140 mc . şi Proiect de hotărâre privind aprobarea diminuării preţului de pornire la licitaţie a masei lemnoase fasonate Lot 48 din Partida 574/Do.II , specia Cireş peste 24 cm, volum net 17,83 mc, volum coajă 3,19 mc, volum total 21,02 mc de la preţul de 300 lei/mc ( volum net ) la preţul de 240 lei/mc ( volum net ) .

D-nii consilieri sunt de acord cu suplimentarea Ordinii de zi cu proiectele de hotărâre sus-menţionate.

D-l Faur Pavel preşedintele de şedinţă, prezintă Ordinea de zi suplimentată în următoarea ordine .

1. Proiect de hotărâre privind aprobarea achiziţionării de Servicii de cadastru în vederea realizării lucrărilor de înregistrare sistematică din cadrul Programului Naţional de Cadastru şi Carte Funciară .
2. Proiect de hotărâre privind însuşirea şi aprobarea situaţiei bunurilor recepţionate de S.C.

Compania de Apă Arad la 31.12.2018 .

1. Proiect de hotărâre privind însuşirea modificării capitolului IV ,,Durata contractului”, art.3 din Contractul de administrare a unităţilor individuale de compostare care urmează să fie încheiat între Consiliul Judeţean Arad şi Consiliul Local Archiş, contract prevăzut în Anexa nr.2 la HCJ nr.61/09.04.2015 .
2. Proiect de hotărâre privind aprobarea încheierii unui Protocol de colaborare între A.B.A. Crişuri Oradea şi Comuna Archiş în vederea efectuării unor lucrări de decolmatare a văii Groşeni în intravilanul localităţilor Archiş şi Groşeni şi asigurării combustibilului necesar pentru aceste lucrări.
3. Proiect de hotărâre privind modificarea punctului 2 al Capitolului VIII din Anexa nr.1 la HCL nr.117/21.12.2019 .
4. Proiect de hotărâre privind însuşirea Procesului – verbal de constatare înregistrat sub nr.1257/12.07.2019 a Raportului de audit financiar înregistrat sub nr.1258/12.07.2019, a Deciziei nr.34/15.07.2019 a Raportului privind modul de îndeplinire a măsurilor dispuse prin Decizia nr.1767/16.08.2016 înregistrat sub nr.1179/26.06.2019 şi a Notei de constatare nr.1249/05.07.2019, în urma acţiunii de audit financiar pe care Camera de Conturi Arad a efectuat-o în perioada 10.06.2019 -12.07.2019.
5. Proiect de hotărâre privind aprobarea devizului pentru partida ce se exploatează în regie ocol, producţia anului 2019 - P732 / lg, ua 31A, 71 ABG, volum 140 mc .
6. Proiect de hotărâre privind aprobarea diminuării preţului de pornire la licitaţie a masei lemnoase fasonate Lot 48 din Partida 574/Do.II , specia Cireş peste 24 cm, volum net 17,83 mc, volum coajă 3,19 mc, volum total 21,02 mc de la preţul de 300 lei/mc ( volum net ) la preţul de 240 lei/mc ( volum net ) .
7. Prezentarea Adresei Ministerului Dezvoltării Regionale şi Administraţiei Publice

nr.98286 / 22.07.2019 şi a Referatului Compartimentului Urbanism .

10. Diverse .

Preşedintele de şedinţă, d-l Faur Pavel supune la vot Ordinea de zi suplimentată prezentată , cei 10 consilieri locali prezenţi sunt ,,pentru”, este adoptată HCL nr.45/29.07.2019.

Se supune, apoi, la vot Procesul-verbal încheiat în ședința ordinară din data de 31.05.2019 , proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, cei 10 consilieri locali prezenţi sunt ,,pentru”, este adoptată HCL nr.46/29.07.2019.

Se trece la primul punct de pe Ordinea de zi: Proiect de hotărâre privind aprobarea achiziţionării de Servicii de cadastru în vederea realizării lucrărilor de înregistrare sistematică din cadrul Programului Naţional de Cadastru şi Carte Funciară .

D-l secretar Anta Florin prezintă acest proiect de hotărâre precizând că a fost semnat Contractul de finanţare încheiat între OCPI Arad şi Comuna Archiş , fiind stabilite sectoarele cadastrale cu nr. 12, 14, 20, 50 şi 51 şi urmează să se facă achiziţia directă, conform art.43 din HG nr.395/2016 .

D-l Crîjmar Den- Cristian întreabă de ce nu s-a prins şi la Nermiş măcar un sector.

D-l secretar afirmă că au mai rămas două sectoare nefinalizate la Archiş, s-a luat localitatea Groşeni şi zona de la cimitir de la Bîrzeşti, dar o să încerce să vorbească la OCPI să vadă dacă nu poate cuprinde un sector şi la Nermiş, dacă nu la următoarea finanţare o să fie cuprisă prima dată localitatea Nermiş.

D-l consilier Denuţ Andrei susţine că putea fi stabilit un sector şi la Nermiş în locul celor două de la Archiş.

Preşedintele de şedinţă supune la vot primul punct de pe Ordinea de zi: Proiect de hotărâre privind aprobarea achiziţionării de Servicii de cadastru în vederea realizării lucrărilor de înregistrare sistematică din cadrul Programului Naţional de Cadastru şi Carte Funciară , cei 10 consilieri locali prezenţi sunt ,,pentru”, este adoptată HCL nr.47/29.07.2019 .

Se trece la punctul doi de pe Ordinea de zi: Proiect de hotărâre privind însuşirea şi aprobarea situaţiei bunurilor recepţionate de S.C.Compania de Apă Arad la 31.12.2018, d-l secretar Anta Florin prezentând adresa Companiei de Apă nr.8235 din 23.aprilie 2019 .

D-l consiler Denuţ Andrei întreabă dacă este vorba , strict, despre reţeaua din localitatea Archiş.

D-l secretar Anta Florin precizează că fiind preluată reţeaua de Consiliul Local de la Consiliul Judeţean Arad , aceste bunuri au fost recepţionate de operatorul S.C.Compania de Apă Arad şi astfel se impune îndeplinirea tuturor procedurilor pentru însuşirea şi aprobarea situaţiei acestor bunuri .

D-l Faur Pavel, preşedintele de şedinţă, supune la vot punctul doi de pe Ordinea de zi: Proiect de hotărâre privind însuşirea şi aprobarea situaţiei bunurilor recepţionate de S.C.Compania de Apă Arad la 31.12.2018, 7 consilieri locali prezenţi sunt ,,pentru”, d-nii Crîjmar Den – Cristian, Denuţ Andrei şi Pantea Nicolae ,,se abţin”, este adoptată HCL nr.48/29.07.2019 .

În continuare, d-l secretar Anta Florin prezintă punctul trei de pe Ordinea de zi: Proiect de hotărâre privind însuşirea modificării capitolului IV ,,Durata contractului”, art.3 din Contractul de administrare a unităţilor individuale de compostare care urmează să fie încheiat între Consiliul Judeţean Arad şi Consiliul Local Archiş, contract prevăzut în Anexa nr.2 la HCJ nr.61/09.04.2015, dezbătând adresa Consiliului Judeţean Arad – Direcţia Tehnică Investiţii nr.14750 din 19.07.2019 prin care solicită emiterea unei hotărâri de consiliu prin care se va modifica capitolul IV ,,Durata contractului”, art.3 din Contractul de administrare a unităţilor individuale de compostare, contract care urmează să fie încheiat între Consiliul Judeţean Arad şi Consiliul Local Archiş, prevăzut în Anexa nr.2 la HCJ nr.61/09.04.2015, care va prevede că: ,, Prezentul contract se încheie pe o perioadă de 5 ani de la data semnării de către părţi”.

Se supune la vot punctul trei de pe Ordinea de zi: Proiect de hotărâre privind însuşirea modificării capitolului IV ,,Durata contractului”, art.3 din Contractul de administrare a unităţilor individuale de compostare care urmează să fie încheiat între Consiliul Judeţean Arad şi Consiliul Local Archiş, contract prevăzut în Anexa nr.2 la HCJ nr.61/09.04.2015, cei 10 consilieri locali prezenţi sunt ,,pentru”, este adoptată HCL nr. 49/29.07.2019 .

Se trece la punctul patru de pe Ordinea de zi. Proiect de hotărâre privind aprobarea încheierii unui Protocol de colaborare între A.B.A. Crişuri Oradea şi Comuna Archiş în vederea efectuării unor lucrări

de decolmatare a văii Groşeni în intravilanul localităţilor Archiş şi Groşeni şi asigurării combustibilului necesar pentru aceste lucrări.

D-l consilier Alb Dănuţ întreabă în ce constă decolmatarea.

D-l primar interimar Horhat Pavel – Nelu susţine că această operaţiune constă în curăţarea de vegetaţie fundului Văii .

D-nii consilieri Alb Dănuţ şi Faur Pavel sunt de părere că dacă, acea vale se mai adânceşte, va fi slăbită rezistenţa digurilor şi, de asemenea, dacă se lucrează cu utilaje cu şenile , drumul va fi distrus .

D-l consilier Denuţ Andrei propune să se încerce , doar, curăţarea vegetaţiei.

D-l consilier Bătrîn Nicolae întreabă dacă nu ar fi mai eficient să se intervină cu un buldozer .

D-l consilier Faur Pavel susţine că unele locuri sunt foarte înalte şi nu se va putea opera cu braţul utilajului pentru curăţare.

D-nii consilieri Pantea Nicolae şi Răzban Pavel sunt de părere că este necesar ca valea să fie curăţată pentru a preveni producerea unor evenimente neplăcute în caz de inundaţii .

D-l secretar Anta Florin îi anunţă pe d-nii consilieri, în urma unei discuţii telefonice cu reprezentantul A.B.A. Crişuri Oradea, d-l inginer Luca Bogdan, că utilajul folosit pentru decolmatare este prevăzut cu un braţ de 9 metri şi deţine cauciucuri pentru a împiedica distrugerea drumului.

D-nii consilieri susţin că sunt de acord cu acest proiect, dar propun ca în momentul în care se va observa că se distruge astfaltul cu utilajele să se întrerupă lucrările .

D-l Faur Pavel, preşedintele de şedinţă, supune la vot punctul patru de pe Ordinea de zi. Proiect de hotărâre privind aprobarea încheierii unui Protocol de colaborare între A.B.A. Crişuri Oradea şi Comuna Archiş în vederea efectuării unor lucrări de decolmatare a văii Groşeni în intravilanul localităţilor Archiş şi Groşeni şi asigurării combustibilului necesar pentru aceste lucrări.cei 10 consilieri locali prezenţi sunt ,,pentru”, este adoptată HCL nr. 50/29.07.2019 .

În continuare, se trece la punctul cinci de pe Ordinea de zi: Proiect de hotărâre privind modificarea punctului 2 al Capitolului VIII din Anexa nr.1 la HCL nr.117/21.12.2019.

D-l consilier Alb Dănuţ întreabă ce se întâmplă în cazul în care anumite persoane nu plătesc apa şi susţine că mai sunt persoane care nu au ceasuri.

D-l Horhat Pavel – Nelu , primarul interimar , susţine că cei care nu vor plăti vor fi debranşaţi , iar referitor la persoanele care nu au ceasuri afirmă că nu ştie să mai existe astfel de persoane , dar dacă

d-nii consilieri au cunoştinţă de aşa ceva să spună clar despre cine este vorba.

D-l consilier Alb Dănuţ susţine că a făcut referire la d-l Valea Nicolae Pavel, la căldare în localitatea Groşeni .

D-l Horhat Pavel – Nelu precizează că şi-a instalat ceas de luna trecută .

D-l consilier Faur Pavel spune că se susţinea că au fost 80 de ceasuri defecte şi întreabă dacă problemele au fost remediate pentru că, altfel, există pierderi şi afirmă că , zilele trecute, la ţigani, robinetul curgea continuu.

D-l consilier Crîjmar Den – Cristian propune să meargă d-nii consilieri la verificat , dacă cei care se ocupă cu acest lucru nu sunt capabili să-şi îndeplinească atribuţiile corespunzător.

D-l consilier Alb Dănuţ susţine că s-a calculat că, doar pentru acoperirea cheltuielilor salariale ale personalului, la preţul de 2 lei /mc apă este necesară facturarea a 45.000 mc apă şi întreabă cât s-a facturat în anul 2018 .

D-na Mîrnea Maria precizează că în primul semestru al anului au fost facturaţi 13.950 mc/apă , iar în semestrul al II – lea 23.575 mc/apa, valoarea totală a acestora fiind de 30.020 lei.

D-l Pantea Nicolae consideră că preţul ar trebui să fie de cel puţin 3, 50 lei pentru a acoperi cheltuielile salariale ale personalului care se ocupă de apă, dar apa este menajeră şi preţul este altfel , susţinând că nu se va primi autorizaţie niciodată, în aceste condiţii .

D-l consilier Denuţ Andrei susţine că locuitorii din Bărzeşti, Nermiş şi Groşeni nu vor renunţa la această apă , considerând că timp de zece ani nu s-a făcut nimic , în acest sens, şi întreabă ce s-a întâmplat cu Serviciul de Alimentare cu Apă din localitatea Groşeni .

D-l secretar Anta Florin susţine că a rămas în faza de proiect, deoarece, atâta timp cât nu se alocă fonduri pentru acesta nu se poate face nimic.

D-l consilier Denuţ Andrei consideră că ar trebui informată populaţia despre majorarea taxei la apă.

D-l consilier Bătrîn Nicolae propune ca majorarea taxei la apă să se facă începând cu 1 septembrie 2019 .

Toţi ceilalţi consilieri locali sunt de acord şi propun ca această taxă de 2 lei să fie încasată începând cu 01 septembrie 2019.

Se supune la vot punctul punctul cinci de pe Ordinea de zi: Proiect de hotărâre privind modificarea punctului 2 al Capitolului VIII din Anexa nr.1 la HCL nr.117/21.12.2019, 9 consilieri locali sunt ,,pentru”, d-l Pantea Nicolae ,,se abţine”, este adoptată HCL nr. 51/29.07.2019

În continuare se prezintă punctul şase de pe Ordinea de zi; Proiect de hotărâre privind însuşirea Procesului – verbal de constatare înregistrat sub nr.1257/12.07.2019 a Raportului de audit financiar înregistrat sub nr.1258/12.07.2019, a Deciziei nr.34/15.07.2019 a Raportului privind modul de îndeplinire a măsurilor dispuse prin Decizia nr.1767/16.08.2016 înregistrat sub nr.1179/26.06.2019 şi a Notei de constatare nr.1249/05.07.2019, în urma acţiunii de audit financiar pe care Camera de Conturi Arad a efectuat-o în perioada 10.06.2019 -12.07.2019, d-l secretar Anta Florin precizând că va fi trimisă şi decizia pentru controlul efectuat de Camera de Conturi Arad în perioada 10.06.2019-12.07.2019 şi le aduce la cunoştinţa d-lor consilieri că reprezentanţii Camerei de Conturi Arad, care au efectuat acţiunea de audit financiar la Primăria Archiş, le-au transmis d-lor consilieri să fie foarte atenţi la hotărârile pe care le adoptă pentru a fi respectate atât prevederile legii, cât şi pentru a nu aduce prejudicii bugetului local şi comunei .

D-l consilier Bătrîn Nicolae întreabă cât teren arabil deţine Şcoala Gimnazială Groşeni .

D-l Crîjmar Den – Cristian , fost reprezentant în Consiliul de Administraţie al şcolii, susţine că are în jur de 5 ha în localitatea Cermei, dar este dat în arendă la societatea Nasta Trans S.R.L..

De asemenea , d-l secretar Anta Florin spune că a fost întocmit un referat de către d-l inspector Puleac Dan – Radu de la Compartimentul Contabilitate, prin care le aduce la cunoştinţă necesitatea achiziţionării unui card de combustibil OMV Petrom pentru tractor pe care Comuna Archiş îl deţine Comuna Archiş , deoarece consumul de motorină necesită pe lângă bonul fiscal şi factură, factura nefiind eliberată decât pentru valori ce depăşesc 100 euro .

D-l Faur Pavel, preşedintele de şedinţă, supune la vot punctul şase de pe Ordinea de zi : Proiect de hotărâre privind însuşirea Procesului – verbal de constatare înregistrat sub nr.1257/12.07.2019 a Raportului de audit financiar înregistrat sub nr.1258/12.07.2019, a Deciziei nr.34/15.07.2019 a Raportului privind modul de îndeplinire a măsurilor dispuse prin Decizia nr.1767/16.08.2016 înregistrat sub nr.1179/26.06.2019 şi a Notei de constatare nr.1249/05.07.2019, în urma acţiunii de audit financiar pe care Camera de Conturi Arad a efectuat-o în perioada 10.06.2019 -12.07.2019, toţi cei 10 consilieri locali prezenţi sunt ,,pentru”, este adoptată HCL nr. 52/29.07.2019 .

În continuare, se trece la punctul şapte de pe Ordinea de zi: Proiect de hotărâre privind aprobarea devizului pentru partida ce se exploatează în regie ocol, producţia anului 2019 - P732 / lg, ua 31A, 71 ABG, volum 140 mc .

D-l consilier Alb Dănuţ precizează că este vorba despre o partidă de material lemnos la Caranzel în cantonul d-lui Bătrîn Nicolae, ce se va exploata în regie ocol cu un volum de 140 mc din care aproximativ 18 mc sunt buşteni de fag şi 8 mc este buştean de gorun, partidă care urmează să fie autorizată începând cu data de 1 august 2019, pentru a facilita aprovizionarea cu material lemnos a populaţiei din localitatea Nermiş ,.

D-l consilier Bătrîn Nicolae consideră că, oricum, această partidă este insuficientă pentru populaţia din localitatea Nermiş având în vedere că sunt şi trei biserici de aprovizionat, dar acestea ar putea aduce din altă parte , de exemplu existând o partidă de rărituri în canton la pădurarul Valea Nicolae Pavel .

D-l consilier Crîjmar Den - Cristian propune d-lui Bătrîn Nicolae să facă în aşa fel încât toţi cetăţenii localităţii Nermiş care solicită, să beneficieze de material lemnos .

D-l consilier Pavel Gheorgh –Leontin întreabă cât este metrul cub de material lemnos pt. populaţie .

D-l consilier Bătrîn Nicolae precizează că 130 lei / mc / populaţia din comuna Archiş .

Se supune la vot punctul şapte de pe Ordinea de zi: Proiect de hotărâre privind aprobarea devizului pentru partida ce se exploatează în regie ocol, producţia anului 2019 - P732 / lg, ua 31A, 71 ABG, volum 140 mc, 8 consilieri locali sunt ,,pentru”, d-nii Alb Dănuţ şi Bătrîn Nicolae ,,se află în conflict de interese” , este adoptată HCL nr. 53/29.07.2019 .

Se trece la punctul opt de pe Ordinea de zi:Proiect de hotărâre privind aprobarea diminuării

preţului de pornire la licitaţie a masei lemnoase fasonate Lot 48 din Partida 574/Do.II , specia Cireş peste 24 cm, volum net 17,83 mc, volum coajă 3,19 mc, volum total 21,02 mc de la preţul de 300 lei/mc ( volum net ) la preţul de 240 lei/mc ( volum net ) .

D-l consilier Alb Dănuţ precizează că acest lot 48 nu a fost adjudecat la licitaţie, afirmând că într-adevăr nu are o calitate extraordinară şi s-a propus să se diminueze preţul de pornire la licitaţie de la 300 la 240 lei/mc .

D-l Faur Pavel, preşedintele de şedinţă, supune la vot punctul punctul opt de pe Ordinea de zi:Proiect de hotărâre privind aprobarea diminuării preţului de pornire la licitaţie a masei lemnoase fasonate Lot 48 din Partida 574/Do.II , specia Cireş peste 24 cm, volum net 17,83 mc, volum coajă 3,19 mc, volum total 21,02 mc de la preţul de 300 lei/mc ( volum net ) la preţul de 240 lei/mc ( volum net ), 8 consilieri locali sunt ,,pentru”, d-nii Alb Dănuţ şi Bătrîn Nicolae ,,se află în conflict de interese” , este adoptată HCL nr. 53/29.07.2019 .

În continuare este prezentată adresa MDRAP şi Referatul Compartimentului Urbanism din cadrul Primăriei comunei Archiş.

D-l inspector Horhat Ioan prezintă d-lor consilieri adresa sus-menţionată, precizând că a fost aprobat la finanţare obiectivul de investiţii,,Amenajare centru civic în localitatea Archiş, trotuare cu pavele şi propune d-lor consilieri adoptarea unei hotărâri privind asigurarea finanţării de la bugetul local pentru cheltuieli care nu se finanţează prin PNDL , respectiv SF, avize, etc .cât şi pentru aprobarea şi demararea prin PNDL a investiţiei .

D-l secretar Anta Florin precizează că nu este legal, deoarece investiţia este finalizată şi recepţionată.

D-l consilier Pantea Nicolae îl susţine pe d-l secretar în cele afirmate .

D-l inspector Horhat Ioan susţine că această solicitare a fost depusă mai demult, ulterior acea lucrare a fost finalizată, dar se poate depune documentaţia pentru un nou obiectiv,putând fi amenajate parcuri în centru civic şi altele .

D-l consilier Denuţ Andrei precizează că lucrarea respectivă este finalizată şi trebuia propusă o altă investiţie .

D-nii consilieri Crîjmar Den – Cristian şi Pantea Nicolae propun să se solicite finanţare pentru o altă investiţie, de exemplu amenajare centru în localitatea Nermiş .

D-nii consilieri prezenţi solicită să se facă demersuri în vederea solicitării finanţării pentru altă investiţie .

La punctul Diverse , d-l inspector Sandu Gabriel le aduce la cunoştinţă d-lor consilieri că urmare a demarării de către Comisia Europeană a unor proiecte, **localități din România** vor primi **bonuri valorice de 15.000 de euro fiecare** pentru instalarea de puncte de acces public și gratuit la internet wireless, printre câştigătorii acestui proiect numărându-se şi Comuna Archiş, dar pentru aceasta este nevoie de stabilirea locurilor unde vor fi aşezate instalaţiile necesare, în acest sens s-au purtat discuţii cu 3 operatori , respectiv RDS , Telekom şi UPS, fiind necesară fibră optică în acest sens.

După îndelungi discuţii, d-nii consilieri propun să se stabilească câte 1 punct pentru fiecare localitate a comunei, văzându-se cât sunt costurile .

În continuare, d-na Oancea Mirela, administrator la SC ADMIRMED SRL îşi prezintă cererea pentru concesionarea sau vânzarea terenului de aproximativ 15 m2 , amplasament situat lângă spaţiul unde funcţionează cu firma, în vederea acoperirii pentru protejarea celor două ziduri ale firmei .

D-nii consilieri susţin la fel ca şi data anterioară că sunt de acord cu solicitarea, dar cu respectarea prevederilor legale.

D-l secretar Anta Florin susţine că, în acest sens, trebuie achiziţionată o firmă specializată în evaluarea terenului respectiv în vederea întocmirii documentaţiei necesare , conform legii, dar din

cauza lipsei fondurilor nu s-a putut demara această procedură .

D-l inspector Horhat Ioan îi întreabă pe d-nii consilieri dacă doresc să le facă o informare referitoare la semnarea contractului de execuţie„Lucrări de înfiinţare grădiniţă P+1, în localitatea Groşeni, comuna Archiş, judeţul Arad, contract care a fost semnat în data de 03.07.2019 şi a preciza ofertantul câştigător .

D-l consilier Pantea Nicolae precizează că , din cunoştinţele pe care le deţine , ar trebui adoptată o

hotărâre de consiliu privind luarea la cunoştinţă de către consiliul local despre acel obiectiv, valoarea investiţiei, ofertantul câştigător etc.   
 D-l consilier Pantea Nicolae întreabă de ce trebuie solicitat acceptul Consiliului Local pentru curăţarea terenului ce urmează a fi amenajat ca teren de fotbal ., deoarece acesta este al comunei .

Se dă citire, apoi, cererii Asociaţiei Crescătorilor e Animale ,,Archişana” Archiş, prin care solicită clarificarea şi rezolvarea conflictului existent între sus.menşionata şi Cooperativa ,,Fermierul” Groşeni cu privire la Blocurile fizice 761-Rovinaşi 2001 în zona Pusta către Podul Groşeni .

D-l consilier Crîjmar Den-Cristian susţine că exista un proces civil între cele două .

D-na consilier juridic le precizează d-lor consilieri că, într-adevăr pe rolul Judecătoriei Ineu a existat un dosar având ca obiect anulare act şi obligaţia de a face, dar Judecătoria Ineu a dat comunicarea civilă nr.728 din 21.12.2018 prin care declină competenţa de soluţionare a cererii formulată de reclamanta AsociaţiaCrescătorilor e Animale ,,Archişana” Archiş în contradictoriu cu pârâta Comuna Archiş şi Cooperativa,,Fermierul” Groşeni în favoarea Tribunalului Arad. La rândul său la data de 26.03.2019 Tribunalul Arad a emis o comunicare prin care suspendă judecata acţiunii până la îndeplinirea de către reclamantă a obligaţiilor stabilite în sarcina sa, respectiv depunerea punctului de vedere şi a dovezilor aferente faţă de cele ce au fost puse în discuţie la termenul stabilit .

D-nii consilieri consideră că trebuie să se aştepte finalizarea procesului.

D-l consilier Bătrîn Nicolae susţine că doreşte să vadă contractele de închiriere a păşunii .

Se prezintă, în continuare, cererea d-lui Bătrîn Ignat , prin care acesta solicită restituirea sumei de 1.414 lei, sumă care reprezintă cheltuieli de constituire a SC Gospodărire comunală Archiş SRL , sumă pe care susţine că a suportat-o din veniturile proprii .

D-l consilier Pantea Nicolae susţine că trebuiau întrebaţi reprezentanţii Camerei de Conturi, în acest sens, deoarece nu este legal să se procedeze în acest mod.

D-l conilier Faur Pavel precizează că la terenul de fotbal din localitatea Groşeni nu există decât un bec şi nici în centrul localităţii nu există bec.

D-l consilier Pantea Nicolae sugerează să se ia legătura cu d-l Matei, cel care se ocupă de acest lucru.

D-l consilier Denuţ Andrei solicită să se organizeze o acţiune de curăţire a vegetaţiei între localităţile Nermiş şi Bîrzeşti . .

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 29.07.2019.

Contrasemnează pentru legalitate

PREŞEDINTE DE ŞEDINŢĂ SECRETAR

FAUR PAVEL ANTA GHEORGHE - FLORIN